जीएसएस पर ग्रामीणों ने एईएन का किया घेराव
जयपुरविद्युत वितरण निगम मालाखेड़ा के अधीन आने वाले 33 केवी पृथ्वीपुरा जीएसएस पर सर्दी के मौसम में रात्रि में बिजली देने के मामले को लेकर ग्रामीणों ने रविवार को मालाखेड़ा सहायक अभियंता ए.के. गोयल का घेराव किया। अधिशाषी अभियंता साहब सिंह के हस्तक्षेप एवं आश्वासन के बाद करीब 3 घंटे बाद ग्रामीण माने।
सरपंच इंद्रमल मीणा ने बताया कि पृथ्वीपुरा जीएसएस पर रात्रि में बिजली दी जा रही है। सर्दी के मौसम में खेतों में पाला जम रहा है। इससे किसानों को सिंचाई करना बहुत भारी पड़ रहा है। वहीं पृथ्वीपुरा में ट्रांसफार्मर जला हुआ है। जिसको समय पर नहीं बदला जा रहा है। वहीं जेईएन समय पर जीएसएस पर ड्यूटी पर नहीं आता है। इसी को मामले को लेकर आक्रोशित ग्रामीणों ने रविवार को एईएन ए.के. गोयल का घेराव किया। ग्रामीणों ने बिजली निगम की शिकायत पुस्तिका में 2 शिफ्टों में बिजली देने की बात लिखवाकर एक्सईएन के कहने पर एईएन को घेराव से मुक्त किया।
उमरैण प्रधान मंजू गुर्जर ने कहा कि आगामी दिनों में भी बिजली विभाग ने रात्रि में सिंचाई के लिए बिजली दी तो मालाखेड़ा विद्युत वितरण कार्यालय पर पूर्व विधायक टीकाराम जूली के नेतृत्व में धरना प्रदर्शन किया जाएगा।
उमरैण. पृथ्वीपुरा जीएसएस पर एईएन के सामने आक्रोश जताते ग्रामीण।
awa_Deva hin_Deva hin_Deva hin_Deva hin_Deva